Nils Tveit

Nils Tveit (1876–1949) var en norsk gårdbruker, lokalhistoriker, rosemaler og Venstre-politiker fra Os i Hordaland. Han var ordfører i Os 1917–1940 og 1945 og stortingsrepresentant for Hordaland i én periode 1945–1949.

Tveit var utdannet fra Nordhordland amtsskule 1890–1891. Han arbeidet 25 år som rosemaler, før han senere ble likningssekretær, trygdefunksjonær og bankrevisor. Tveit overtok farsgården i 1911 og drev den frem til sin død. I perioden 1940–1947 var han fylkesforsyningssjef for Hordaland.

Tveit var ordfører fra 1916 til 1945, avbrutt av krigen. Han satt også i fylkestinget fra 1928 til 1940. Han var formann i fylkestinget 1931–1934 og varaformann i tre perioder. Han satt på Stortinget i én periode fra 1945 til han gikk bort like før periodens slutt i 1949. I samme periode satt Tveit også i Venstres landsstyre.

Som lokalhistoriker skrev han ei bygdebok i tre bind om heimbygda,. Først utgitt 1932 Først utgitt 1938 Først utgitt 1941 og flere andre bøker. Han var også aktiv i Det frivillige skyttervesen i en årrekke, og hadde tillitsverv både på lokalt, regionalt og nasjonalt plan. Tveit fikk Norges skytterstyres fortjenestemedalje i gull i 1925.

Tveit mottok Kongens fortjenstmedalje i gull i 1936. 
 Referanser 

 Eksterne lenker 


Kategori:Norske bønder
Kategori:Ordførere i Os i Hordaland
Kategori:Venstre-ordførere i Hordaland
Kategori:Stortingsrepresentanter for Hordaland
Kategori:Stortingsrepresentanter fra Venstre
Kategori:Stortingsrepresentanter 1945–1949
Kategori:Kongens fortjenstmedalje i gull
Kategori:Personer fra Os kommune i Hordaland
Kategori:Norske rosemalere